Document ID: /roh_data/filtered/Bilingualer_Corpus4.jsonl.gz/46

Contribuziuns culturalas

La regenza dat contribuziuns en l'import total da 70'500 francs a las sequentas instituziuns culturalas e per ils sequents projects culturals:

-

l'ediziun d'ina collecziun da scrittiras da Paul Zinsli ("Sprachspuren") entras la chasa editura Calven,

-

l'ediziun dal cudesch "Eiszeit-Jäger" (raquints) da Rico Tambornino entras la chasa editura Terra Grischuna,

-

l'ediziun d'in DC/CM dal Chor viril Lumnezia,

-

l'ediziun d'in tom da poesias "L'azzurro di sera" da Paolo Gir,

-

ils concerts da la Ligia Grischa dals 9/10 da matg 1998 a Glion,

-

las preschentaziuns en il liber "De Schachersepp" entras l'uniun da teater da Haldenstein,

-

l'ediziun dal DC "Gucken, was der Mond so macht" cun chanzuns d'uffants da Linard Bardill e Lorenz Pauli,

-

ils concerts da 1998 en il Casti Aspermont a Sagogn,

-

ils concerts da stad da1998 dal Calamus Trio en il Grischun,

-

l'exposiziun "Drei in Nauders" (Jean Badel, Guarda; Otmar Derungs, Strada; Alesch Vital, Scuol),

-

l'ediziun d'in cudesch da famiglias entras la vischnanca da Sent,

-

l'ediziun d'ina charta dals nums locals da Mut entras l'uniun dals Gualsers da Mut,

-

l'ediziun d'in DC da Patty Lardi,

-

las preschentaziuns dal "Concerto grosso" opus 57 dal cumponist grischun Raffaele d'Alessandro ils 21 d'avrigl 1998 a Iasi (Rumenia) sut la direcziun da Simon Camartin,

-

l'exposiziun da l'artisa figurativa Pascale Wiedemann il matg/zercladur 1998 a Genevra,

-

l'ediziun d'in DC cun ovras per orgla da Otto Barblan entras Esther Sialm und Stephan Thomas,

-

l'ediziun dal cudesch "Nachbarn in den Alpen" entras la chasa editura Bündner Monatsblatt,

-

ils concerts "Wald Haus Musik" la stad 1998 en differents hotels a Flem,

-

la preschentaziun da la paraula musicala "Peter und der Wolf" da Sergej Prokofjeff entras l'ensemble a flad grischun "I cinque fiaschi" il zercladur 1998 en il Grischun,

-

il concert da l'ensemble da percussiun da la scola da musica da Cuira e da l'orchester da giuvens "Il mosaico" da Wattwil dals 26 d'avrigl 1998 a Cuira,

-

l'ediziun dal cudesch "Köpfe und Tische" cun contribuziuns davart la lavur artistica (entagls en lenn) da Renato Oggier, e

-

l'ediziun d'in catalog d'art da Tarcisi Cadalbert.

Da las vischnancas

Il project da construcziun per ina sanaziun energetica e da construcziun da la chasa da scola da Bever vegn approvà. Vi dals custs imputabels da 280'000 francs vegn segirà in import chantunal da 17,5 pertschient.

Il project per la midada da construcziun dal local da gimnastica e dals urdains en la chasa da scola da Langwies vegn approvà. Ils custs imputabels muntan a 72'000 francs, contribuziun 25 pertschient.

Il project per la sanaziun da la chasa da scola existenta e la construcziun nova d'ina chasa da scola dal stgalim superiur a Ziràn-Reschen vegn approvà. Custs imputabels per la scola primara da Ziràn-Reschen 30'500 francs, contribuziun 10 pertschient. Custs imputabels per il consorzi da scola dal stgalim superiur 2.2 milliuns francs, contribuziun 25 pertschient.

Il project preliminar per la construcziun nova d'ina halla da gimnastica a Ziràn-Reschen vegn approvà da princip. Vi dals custs calculads da var dus milliuns francs vegnan empermessas contribuziuns chantunalas da 15 pertschient.

La revisiun totala da la lescha da taglia da Vaz sco er las revisiuns parzialas da las leschas da taglia da Farschno e da Vrin vegnan approvadas.

Per differents projects da construcziun da vias en il chantun vegnan dads liberscredits en l'import total da var otg milliuns francs.

Gremi: Regenza

Funtauna: rg Chanzlia chantunala dal Grischun

Data: 08-04-1998